“Тариалангийн тухай” /Шинэчилсэн найруулга/ хуулийн төслийг хэлэлцүүлэгт бэлтгэх үүрэг бүхий ажлын хэсгийн хуралдааны тойм /2016.01.18/

 Тариалангийн тухай хуулийн төслийг хэлэлцүүлэгт бэлтгэх үүрэг бүхий ажлын хэсгийн хурал 2016 оны 01-р сарын 18-ны өдрийн 13.15 цагт Төрийн ордны 401 тоот өрөөнд хуралдав.

 Хуралдаанд Улсын Их Хурлын гишүүн, Ажлын хэсгийн ахлагч Су.Батболд, Улсын Их Хурлын гишүүн Р.Бурмаа, Б.Гарамгайбаатар, Ж.Энхбаяр, Ж.Эрдэнэбат, Хүнс, хөдөө аж ахуйн яамны Төрийн нарийн бичгийн дарга Н.Ариунболд, Газар тариалангийн бодлогын хэрэгжилтийг зохицуулах газрын дарга Ц.Болорчулуун,Стратегийн бодлого, төлөвлөлтийн газрын ахлах шинжээч Б.Алтанцэцэг, мэргэжилтэн М.Алтансүх, Байнгын хорооны ахлах зөвлөх Д.Энхбат, зөвлөх Б.Баярмаа, референт Г.Алтанцэцэг нар оролцов.

 Хуралдаанаар Ажлын хэсгийн ахлагч Су.Батболд дэд ажлын хэсгийн боловсруулсан саналын томьёололыг нэгбүрчлэн хэлэлцэн санал хурааж, уг хуулийн төслийг Байнгын хорооны хуралдааны хэлэлцүүлэгт оруулахаар тогтлоо.

 Байнгын хорооны ахлах зөвлөх Д.Энхбат нь уг хуулийг дагалдаж өргөн мэдүүлсэн Чөлөөт бүсийн тухай хуулийн төсөл нь Засгийн газрын тухай хуулийн холбогдох заалттай зөрчилдөж болзошгүй байгаа талаар тайлбар хийв.

 Хуралдаан 14.20 цагт өндөрлөв.

 БАЙНГЫН ХОРООНЫ АЖЛЫН АЛБА